Звољен

Звољен (слч. Zvolen, мађ. Zólyom, нем. Altsohl) град је у Словачкој и други по величини град Банскобистричког краја. Звољен спада у ред историјских градова у Словачкој. Географија Звољен је смештен у средишњем део државе. Главни град државе, Братислава, налази се 200 км југозападно. Рељеф: Звољен се развио у котлини, коју прави река Хрон. Надморска висина града је око 290 m. Оближње планине припадају планинском венцу Карпата. Западно од града је издиже издиже Велика Фатра, источно Словенско рудогорје, а јужно Штијавничке врхи. Клима: Клима у Звољену је умерено континентална. Воде: Звољен се налази на ушћу реке Слатине у Хрон. Историја Људска насеља на овом простору датирају још из праисторије. Од IX века ово место постаје средиште локалних Словака. У првој половини XIII века му је краљ Мађарске Бела, IV (1235—1270) доделио статус слободног града. Током следећих векова град је био у саставу Угарске. Крајем 1918. г. град је постао део новоосноване Чехословачке. Током словачког народног устанка 1944. године град је одиграо значајну улогу у протеривању Немаца са тла Словачке. У време комунизма град је нагло индустријализован, па је дошло до наглог повећања становништва. После осамостаљења Словачке град је постао њено значајно средиште, али је дошло и до проблема везаних за преструктурирање привреде. Становништво Према подацима о броју становника из 2025. године насеље је имало 38 747 становника. Етничка припадност Према попису из 2021. у насељу је живело 40 637 људи, од чега су по етничкој припадности изјаснили: 36 387 као Словац, 3606 као непознато, 433 као Чех, 287 као Ром, 222 као Мађар, 160 као различите, 82 као Русин, 67 као Украјинац, 57 као Рус, 45 као Вијетнамац, 41 као Пољак, 34 као Нијемац, 21 као Морављан, 18 као Кинез, 17 као Јеврејин, 15 као Италијан, 15 као Румун, 14 као Турчин, 12 као Срб, 12 као Хрват, 11 као Бугар, 8 као Француз, 5 као Ирциац, 5 као Аустријан, 4 као Енглезaи, 3 као канађанaи, 3 као Албанац, 1 као Иранац и 1 као Грк. Религија У години 2021. је било 40 637 људи по вероисповести: 16 125 Латинска црква, 15 184 Без верске припадности, 4181 Словачка евангеличка црква аугзбуршке вероисповести, 3580 Неоткривено, 371 Гркокатолицизам, 155 Ад хок покрети, 137 Јеховини сведоци, 136 Хришћанске цркве у Словачкој, 123 Друго, 122 Православна црква, 113 Друге и неодређене хришћанске цркве, 88 Будизам, 49 Паганизам и духовност природе, 46 Калвинизам, 42 Апостолска црква, 38 Ислам, 38 Хришћанска адвентистичка црква, 29 Уједињена методистичка црква, 19 Јевреји, 19 Баптисти, 12 Хиндуизам, 11 Старокатоличка црква, 9 Црква браће, 7 Чехословачка хуситска црква, 2 Црква Исуса Христа светаца последњих дана и 1 Бахаи вера. Градске знаменитости Значајне туристичке знаменистости у граду су: старо градско језгро - обновљено 2002. године, Пусти Град или Стара Звољенска тврђава (подигнута у IX веку), Звољенски замак или Нова Звољенска тврђава (подигнута између 1360. и 1382. године). Привреда Звољен је пре свега познат као саобраћајно чвориште. Данас је велика путна и железничка раскрсница, а у његовој близини се налази и аеродром „Силач“. У њему је смештен технички универзитет и средиште дрвне индустрије. Партнерски градови Галерија Делови округа Округ Звољен је подељен на шест делова: Золна (слч. Zolná) Звољен (слч. Zvolen) Кралова (слч. Kráľová) Лукове (слч. Lukové) Мотова (слч. Môťová) Нересница (слч. Neresnica) Види још Бањскобистрички крај Бањска Бистрица Пусти Град Звољенски замак Референце